Árið 2054 er París orðinn eins og völundarhús þar sem fylgst er með öllum hreyfingum manna . Stærsta fyrirtæki borgarinnar , Avalon , kastar skugga á borgina og skiptir sér af öllum hliðum hins daglega lífs til að selja sína helstu vöru , æsku og fegurð . Í þessum heimi skugga og andstæðna eru lögin skýr og fólkinu er haldið í skefjum . Flottar umbúðir , gamalt innihaldRenaissance er sjónrænt séð algjör veisla . Hvorki spurning né vafi þar . En myndin er fyrst og fremst pjúra Film Noir og með þessu tölvuhannaða útliti - sem nokkurn veginn sameinar einkenni frá alvöru leikmynd við gamaldags teikningar - nær hún fullkomlega að fanga þann geira í kjarna sínum . Ef ég ætti að líkja þessari mynd við eitthvað , þá myndi ég tvímælalaust telja hana vera hálfgerða blöndu af Sin City og Ghost in the Shell . Umbúðirnar sækja sterkt í litlausa andrúmsloftið sem að Frank Miller er einna þekktastur fyrir , og eru sannanir þess vel áberandi . Eins og áður sagði er útlitið að öllu leyti framúrskarandi og spellpassar það við Noir-stílinn . Hvað söguþráðinn varðar , þá verð ég eiginlega að segja að hann sé einum of daufur til að ná hæðum stílsins . Málið er eiginlega þannig að plottið er ekki vitund áhugavert , og þið getið rétt ímyndað ykkur hversu stór mínus það er . Ég fíla Noir-geirann í tætlur , en þetta er einum of dæmigert fyrir slíkt . Það er nánast allt saman við atburðarásina í Renaissance sem er annaðhvort gömul klisja eða bara óspennandi þróun . Svo einfalt er það . Handritið er svakalega þurrt og samtölin stíf . Ekki einu sinni persónumótunin náði að hitta eitthvað til mín . Eftir áhugaverðar fyrstu mínútur , þá fylltist ég bjartsýni . Ég var ótrúlega hrifinn af því sem ég sá , þ.e.a.s. hvað stílfæringu og tölvuvinnslu varðar . Um leið og innihaldið fór að skína betur þá kom fyrir að ég beið eftir að lokatextinn kæmi rúllandi . Því miður , þá verður að segjast eins og er , en þessi mynd væri hvorki fugl né fiskur hefði hún ekki svona grípandi sjónrænt útlit . Ég efast jafnvel um að þessi mynd nái að finna einhvern target-hóp til að ná til . Hún er alls ekki nógu mainstream fyrir hefðbundna unglinga til að sjá eitthvað varið í þessa upplifun , og ég efast um að hörðustu Noir-aðdáendur finni eitthvað heldur , þar sem að hún styðst einungis við efni sem við höfum oft séð áður . Ekki gott .